Jy is die Beste – christianityworks
Home / FRESH / Jy is die Beste
Matteus 11:11 "Amen, Ek sê vir julle: Onder diegene wat uit vroue gebore is, is daar niemand groter as Johannes die Doper nie; en tog is die geringste in die koninkryk van die hemele groter as hy. (AFR20)
Het jy al ooit gevoel jy pas nêrens in nie? Asof jy net nie in die groep hoort nie? Ek het dwarsdeur my kinderjare so ongemaklik gevoel. Elke mens wil aanvaar word. Ons wil weet dat ons 'behoort'. Maar soms ontwyk die gevoel van geborgenheid ons.
Ons is geneig om mense op hul baadjie te takseer. In ons onderbewuste beoordeel ons mense op grond van hul status, hulle voorkoms, hulle intellek, hulle besittings, waar hulle woon en hoe hulle ons behandel. Ons weet ons moet dit nie doen nie, maar ons doen dit gereeld.
Ek bedoel, as ek of jy in Jesus se tyd gelewe het, hoeveel punte sou ons vir Johannes die Doper gegee het?
Hy was regtig 'n snaakse ou. Hy het sprinkane en heuning geëet, 'n kleed van kameelhare gedra en in die woestyn hel en verdoemenis gepreek. Dit klink nogal vreemd; 'n bietjie eksentriek, nie waar nie? En tog was hy Jesus se neef en Jesus het hom gerespekteer. Miskien moet ons hom bo-aan die punte-leer plaas, nie onder nie.
Jesus oordeel nie soos mense nie. Hy sê in:
Sjoe! Dit is 'n wonderlike ding vir die Seun van God om oor 'n snaakse ou te sê. Maar dan, net daarna, sê Hy dat selfs die geringste persoon in God se koninkryk groter is as Johannes.
Die volgende keer wat jy 'n bietjie vreemd voel, asof jy nie by die groep inpas nie of voel asof jy nie waardeer word nie, bid ek dat jy hierdie woorde van Jesus sal onthou.